
CONSILIUL LOCAL AL MUNICIPIULUI


   S I G H I Ş O A R A
         
H O T Ă R Â R E A  NR. 165


       din 29 septembrie 2011

privind  aprobarea vânzării unor terenuri către persoane fizice

 Consiliul Local al Municipiului Sighişoara ; 

Având în vedere expunerea de motive a Primarului municipiului cu propunerea de aprobare a vânzării unor terenuri către persoane fizice; 


Având în vedere cererile  unor persoane fizice de a cumpăra  terenurile închiriate, folosite de aceştia, aferente construcţiilor proprietatea lor;

Având în vedere că în urma verificărilor efectuate prin vânzarea acestor  terenuri nu sunt afectate  unele planuri de sistematizare şi de asemenea, aceste terenuri nu fac obiectul Legii nr. 10/2001 republicată, cu modificările şi completările ulterioare şi Legii nr. 247/2005; 

Având în vedere că prin vânzarea acestor terenuri se aduc venituri suplimentare la bugetul local;
Având în vedere Raportul de Specialitate comun al Arhitectului Şef şi al Direcţiei Administrarea Patrimoniului din care rezultă legalitatea propunerilor de  vânzare, faptul că bunurile nu fac obiectul Legii nr. 10/2001 republicată, cu modificările şi completările ulterioare şi Legii nr. 247/2005, dreptul de proprietate asupra lor;

Având în vedere avizele favorabile ale Comisiei pentru studii şi prognoze economico-sociale, buget; ale Comisiei pentru organizare şi dezvoltare urbanistică; ale Comisiei sociale,  cât şi pe cele ale Comisiei pentru administraţie publică locală, juridică, apărarea ordinii publice, respectarea drepturilor şi a libertăţilor cetăţenilor;
În baza art. 36 (2) lit. „c” si (5) lit. „b”, art . 45 (3), art. 115 (1) lit. „b” şi 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare;
H O T Ă R Ă Ş T E:

Art.1. Se aprobă vânzarea directă a suprafeţei de 240 mp. teren, aferent construcţiei, situat în Municipiul Sighişoara, str. Barbu Ştefănescu Delavrancea, nr. 21, înscris în C.F. nr. 53516 (nr. C.F. vechi 10703), sub nr. top. 8150/3/14/1/1/1/2/1, nr. cad. 2425, către Balint Ştefan, proprietarul construcţiei.

Vânzarea se va face numai după însuşirea de către Consiliul local a Raportului de evaluare.
Art.2. Se aprobă vânzarea directă a suprafeţei de 450 mp. teren, aferent construcţiilor, situat în Municipiul Sighişoara, str. Ştefan cel Mare, nr. 8, înscris în C.F. nr. 51528 (nr. C.F. vechi 7612), sub nr. top. 3022/2-3023/2, către Zsiga Alexandru şi soţia Zsiga Mihaela, proprietarii construcţiilor.

Vânzarea se va face numai după însuşirea de către Consiliul local a Raportului de evaluare.

Art.3. Se aprobă vânzarea directă a suprafeţei indivize de 75 mp. teren, aferent apartamentului nr. III, situat în Municipiul Sighişoara, str. Şcolii, nr. 14, din suprafaţa de 190/495 mp. teren, aflat în proprietatea Statului Român – Municipiul Sighişoara,  înscris în C.F. nr. 50597 (nr. C.F. vechi 3630), sub nr. top. 118, nr. cad. 1506,  şi C.F. nr. 50597-C1-U4 (nr. C.F. vechi 3630/III), sub nr. top. 118/III, către Csobi Emil - Laurenţiu, proprietarul apartamentului nr. III.

Vânzarea se va face numai după însuşirea de către Consiliul local a Raportului de evaluare.

Art.4. Se aprobă vânzarea directă a suprafeţei indivize de 242 mp. teren, aferent apartamentului nr. III, situat în Municipiul Sighişoara, str. Turnului, nr. 4, din suprafaţa de 454 mp. teren,  înscris în C.F. nr. 695, sub nr. top. 217, 218  şi C.F. nr. 7681/a, sub nr. top. 217 - 218/III, către Diac Marcel Robert şi soţia Diac Ana, proprietarii apartamentului nr. III.

Vânzarea se va face numai după însuşirea de către Consiliul local a Raportului de evaluare.
Art.5. Cu ducerea la îndeplinire a prezentei se încredinţează Primarul municipiului, Direcţia Economică şi Direcţia Administrarea Patrimoniului din cadrul Municipiului Sighişoara.

PRESEDINTE DE SEDINTA, 






Cosmin-Marcel Urian










Contrasemneaza:






             


Secretarul municipiului,










Anca Fleşariu

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Insituţia Prefectului – Judeţul Mureş ;

1 ex. dos. şedinţă ; 

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia ad-rea patrimoniului ;

1 ex. Arhitect şef ;

1 ex. Direcţia economică

11 ex.FA/FM

